open-index/open-wikipedia-markdown huggingface dataset:
Քրիս Քունս

**Քրիստոֆեր Էնդրյու «Քրիս» Քունս** (, ), ամերիկացի քաղաքական գործիչ, Դեմոկրատական կուսակցության անդամ, Դելավեր նահանգից ԱՄՆ սենատոր։

## Կենսագրություն
1985 թվականին ստացել է Ամհերսթի քոլեջի արվեստի բակալավրի աստիճան, 1992 թվականին ավարտել է Եյլի իրավունքի դպրոցը և ստացել Արդարադատության դոկտորի կոչում (J. D.), ինչպես նաև Յեյլի աստվածաբանական դպրոցը՝ կրոնի արվեստի մագիստրոսի կոչումով (M. A. R.)։

1980 թվականին կամավոր մասնակցել Է Ռոնալդ Ռեյգանի նախագահական քարոզարշավին, իսկ Ամհերսթի քոլեջի առաջին կուրսից հետո աշխատել է Դելավեր Ուիլյամ Ռոթի աշխատակազմում։ Սակայն Քենիայի Նայրոբիի համալսարանում երրորդ կուրսը (Junior Year) ավարտելուց հետո արմատապես փոխել է քաղաքական համոզմունքները՝ Հանրապետական կուսակցությունից անցնելով ժողովրդավարական կուսակցության։

Քոլեջից հետո աշխատել է Վաշինգտոնի Investor Responsibility Center-ում, օգնություն ցուցաբերել գործազուրկներին, ապա մեկնել Է ՀԱՀ, որտեղ համագործակցել է Եկեղեցիների հարավաֆրիկյան խորհրդում։

Վերադառնալով ԱՄՆ՝ նա ավարտել է համալսարանը և աշխատել դատավոր Ջեյն Ռիչարդս Ռոթի գրասենյակում, ինչպես նաև իրավախորհրդատու իր խորթ հոր՝  գործվածքների արտադրող W. L. Gore and Associates-ի մոտ։ Նա եղել է «Ես երազանք ունեմ» բարեգործական հիմնադրամի հոգաբարձուների խորհրդում, որն օգնություն է ցուցաբերում անապահով ընտանիքների երեխաներին կրթություն ստանալու հարցում։

2001-2005 թվականներին եղել է Նյու Քասլ շրջանի խորհրդի նախագահ, 2005-2010 թվականներին ղեկավարել է նույն շրջանի գործադիր իշխանությունը։

2010 թվականին նա առաջադրեց իր թեկնածությունը Դելավերից սենատորի վաղաժամկետ ընտրություններում, որն այն ժամանակ զբաղեցնում էր նրա կուսակից Թեդ Քաուֆմանը (նա այդ պաշտոնում նշանակվել էր 2009 թվականին՝ այն ժամանակվա սեփականատեր Ջո Բայդենի՝ ԱՄՆ փոխնախագահ ընտրվելու պատճառով)։ Ընտրություններում հաղթել է Հանրապետական «թեյախմության շարժման» կողմնակից Քրիստին Օ'Դոնելը՝ ստանալով ընտրողների 56,6 տոկոսի աջակցությունը, և 2010 թվականի նոյեմբերի 15-ին ստանձնել է պաշտոնը։

2014 թվականին վերընտրվել է 55,8 % արդյունքով՝ նրա հիմնական մրցակից հանրապետական Քևին Ուեյդի 42,2  % -ի դիմաց։

2020 թվականին հաջորդ ընտրությունների արդյունքներով էլ ավելի վստահ հաղթանակ է տարել՝ ստանալով ձայների 59,4% - ը։ Հանրապետական Լորեն Վիցկեին պաշտպանել Է ընտրողների 37,9 %-ը։

## Անձնական կյանք
1996 թվականին ամուսնացել է Էննի Լինգենֆելտերի հետ, ամուսիններն ունեն երեք երեխա։ Ընտանիքն ապրում է Ուիլմինգթոնում։

2015 թվականի հունվարի 12-ին մամուլի ուշադրությունը գրավեց այն դրվագը, որը տեղի ունեցավ ԱՄՆ նոր Կոնգրեսի երդման արարողության ժամանակ, երբ փոխնախագահ Ջո Բայդենը սկզբում ինչ-որ բան շշնջաց Քունսի 13-ամյա դստեր՝ Մարգարետի ականջին, որը կարծես շփոթված էր, իսկ հետո փորձեց համբուրել նրա գլուխը, բայց նա խուսափեց։ Հետագայում աղջիկն ու նրա հայրը հայտարարել են, որ Բայդենը ոչ մի դատապարտելի բան չի արել, իսկ Կունսը նաև նշել է, որ փոխնախագահը ճանաչում է իր երեխաներին իրենց ողջ կյանքում։

## Ծանոթագրություններ

## Արտաքին հղումներ
* 
* 

Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի իրավաբաններ
Կատեգորիա:Ամերիկացիներ իռլանդական սերմամբ
Կատեգորիա:Եյլի համալսարանի շրջանավարտներ
Կատեգորիա:Նայրոբիի համալսարանի շրջանավարտներ
Last One Standing

«**Last One Standing**», ամերիկացի երգչուհի Սկայլար Գրեյի երգը ամերիկացի ռեփերներ Polo G-ի, Mozzy-ի և Էմինեմի մասնակցությամբ, որը գրվել է 2021 թվականի «Վենոմ 2» ֆիլմի սաունդթրեքի համար։ Երգը թողարկվել է 2021 թվականի սեպտեմբերի 30-ին՝ ֆիլմի թողարկումից մեկ օր առաջ։ Երգին ուղեկցող լիրիկական տեսահոլովակը ներկայացված է որպես Վենոմի և նրա հետնորդ Կարնաժի դուետ, որոնք քննարկում են իրենց կրողներին։

## Երգացանկ
**Սկավառակ 1**

**Սկավառակ 2**

## Հիթ-շքերթներ

## Հավաստագրեր

## Ծանոթագրություններ

Կատեգորիա:Սկայլար Գրեյի երգեր
Ստեփան Ավագյան

**Ստեփան Հայրապետի Ավագյան** (), հայ բժիշկ, Վայոց ձորի մարզի Շախմատային ֆեդերացիայի նախկին նախագահ։

## Կենսագրություն
Ստեփան Ավագյանը ծնվել է 1956 թվականի նոյեմբերի 16-ին, Ուկրաինայի Իվանո-Ֆրանկովսկի մարզի Դեմյանովո գյուղում։ Երկու տարի անց ընտանիքը տեղափոխվել է Հայաստան։

1962-1972 թվականներին Ստեփան Ավագյանը ուսանել է Վայքի թիվ 1 միջնակարգ դպրոցում, որն ավարտել է գերազանց առաջադիմությամբ։ 1973-1981 թվականներին ուսումը շարունակել է Երևանի Մխիթար Հերացու անվան բժշկական ինստիտուտի բուժական ֆակուլտետում, 1981 թվականից աշխատել է Ջերմուկի քաղաքային հիվանդանոցում, նախ՝ որպես թերապևտ, այնուհետև՝ բուժական գծով գլխավոր բժշկի տեղակալ։ Այդ տարիներին ամռան ամիսներին Ստեփան Ավագյանը եղել է Ղազախստան մեկնած հայկական շինջոկատների գլխավոր բժիշկը։

1991 թվականին Ստեփան Ավագյանը նշանակվել է առողջապահության նախարարության 4-րդ գլխավոր վարչության «Ջերմուկ» առողջարանի գլխավոր բժիշկ և տնօրեն։ 2003 թվականին նա դարձել է առողջարանի սեփականատերը և նույն թվականին նրա նախաձեռնությամբ առողջարանը վերանվանվել է «Ջերմուկ աշխարհ»։ 2004 թվականից մինչև իր մահը եղել է Վայոց ձորի մարզի Շախմատային ֆեդերացիայի նախագահը։

Ստեփան Ավագյանն ամուսնացել է 1982 թվականին։ Ունի երկու որդի և չորս թոռ։

Ստեփան Ավագյանը մահացել է 2014 թվականի փետրվարի 1-ին։ Նրա անունն է կրում Ստեփան Ավագյանի անվան շախմատի միջազգային և պատանեկան մրցաշարերը, որոնք անցկացվում են 2014 թվականից, Ջերմուկ քաղաքում։ Ստեփան Ավագյանի անունն է կրում նաև Վայք քաղաքի հիմնական դպրոցի քիմիայի կաբինետը։

Գրականագետ Լյուդվիգ Կարապետյանի և բանաստեղծ Վարդգես Խանոյանի հեղինակությամբ 2016 թվականին լույս է տեսել «Լուսավոր հետագիծ» գիրքը։

## Պարգևներ և շնորհակալագրեր
*ՀՀ վարչապետի ոսկե հուշամեդալ
*Երևանի Մխիթար Հերացու անվան բժշկական համալսարանի հոբելյանական ոսկե և արծաթե մեդալներ
*«Համալսարանին անգնահատելի աջակցություն ցուցաբերելու կրթության, գիտության, բժշկության բնագավառներում անբասիր գործունեություն իրականացնելու համար»
*Հայաստանի և Արցախի առողջապահության նախարարների շնորհակալագրեր
*էկոնոմիկայի նախարարության «Արմտուրիզմ» ամենամյա մրցանակաբաշխության մրցանակ՝ պրոֆեսիոնալ բուժանձնակազմի և երկարամյա վաստակի համար
*Երկրապահ կամավորականների միության պատվոգիր
*ԼՂՀ անհայտ կորած ազատամարտիկների հարազատների միության «Հայրենիք և հավատ» մեդալ
*«Բիզնեսի որակի պահպանման համար» միջազգային մրցանակ (տրվել է «Զերմուկ աշխարհ» առողջարանին)

## Ծանոթագրություններ

## Արտաքին հղումներ
*Ստեփան Ավագյանի հուշամրցաշար» «Ջերմուկ 2023» միջազգային շրջանային մրցաշար

Կատեգորիա:Բժիշկներ այբբենական կարգով
Blue Christmas

**«Blue Christmas»** (), ամերիկյան սուրբծննդյան երգ, որը գրել են Բիլլի Հեյզը և Ջեյ Վ. Ջոնսոնը։ Առաջին անգամ ձայնագրվել է 1948 թվականին Դոյ Օ'Դելի կողմից։ Երգը ճանաչման է արժանացել քանթրի երգիչ Էռնեստ Թաբբի 1949 թվականի տարբերակի շնորհիվ։

1957 թվականին երգը ձայնագրել Է Էլվիս Փրեսլին իր «Elvis’ Christmas Album» ալբոմի համար, նույն ձայնագրությունը թողարկվել է 1964 թվականին։ 1964 թվականին «Blue Christmas» երգը ձայնագրել է The Beach Boys խումբն իր «The Beach Boys’ Christmas Album» ալբոմի համար. երգը թողարկվել է նաև «The Man with All the Toys» սինգլի հակառակ կողմում։ Ավելի ուշ երգը ձայնագրել են նաև The Partridge Family-ը, Bright Eyes-ը, Սելին Դիոնը, Low-ը, Բիլլի Այդոլը, Ալեքսանդր Ռիբակը և այլք։

## Հիթ-շքերթներ

## Հավաստագրեր

## Ծանոթագրություններ

Կատեգորիա:Էլվիս Փրեսլիի երգեր
Gone (երգ, NSYNC)

«**Gone**», ամերիկյան ’N Sync խմբի երգը։ Թողարկվել է որպես խմբի «Celebrity» երրորդ ստուդիական ալբոմի երկրորդ սինգլ։

Երգն առաջադրվել է Գրեմմի մրցանակի որպես լավագույն փոփ կատարում դուետի կամ խմբի կողմից։

## Պատմություն
Երգն սկզբնապես գրվել է Ջասթին Թիմբերլեյքի կողմից Մայքլ Ջեքսոնի հետ գանագործակցությամբ 2001 թվականին։ Սակայն Ջեքսոնը երգը տվել է խմբին։ Այնուհետև նա փոխել է իր միտքը և խնդրել երգը ձայնագրել իր հետ որպես դուետ։ Սակայն այն արդեն թողարկվել էր, և այլևս չեն կարողացել վերափոխել։ Օփրա Ուինֆրիին տված հարցազրույցում Թիմբերլեյքն ասել է.

## Քննադատություն
Billboard ամսագրից Ջեյսոն Լիպշուտցը հայտարարել է, որ երգը ամրապնդել է Թիմբերլեյքին դերը՝ որպես մենակատար, նախքան նա իրականում այդպիսին է դարձել, այն շարունակում է մնալ մինչ օրս նրա լավագույն սինգլներից մեկը։

2018 թվականին Billboard ամսագիրը երգը դասել է 24-րդ հորիզոնականում իր «Բոլոր ժամանակների բոյզ-բենդերի 100 մեծագույն երգերը» ցանկում։ 2015 թվականին Rolling Stone ամսագիրն այն դասել է 30-րդ հորիզոնականում «Բոլոր ժամանակների  բոյ-բենդերի մեծագույն երգերը» ցանկում։

## Տեսահոլովակ
«Gone» երգի տեսահոլովակը նկարահանել է ռեժիսոր Հերբ Ռիտցը 2001 թվականի օգոստոսին։ Սակայն այն թողարկվել է միայն 2001 թվականի սեպտեմբերի վերջին՝ սեպտեմբերի 11-ի հարձակումների պատճառով։ Տեսանյութը նկարահանվել է սև և սպիտակ գույներով։ Տեսահոլովակը ներկայացնում է Ջասթին Թիմբերլեյքի ընկերուհու հիշողությունները, ում մարմնավորում է խորվաթ ֆոտոմոդել Կորինա Լոնգինը։ Այն առաջադրվել է 2002 թվականի MTV Video Music Awards մրցանակաբաշխության՝ Տարվա տեսահոլովակ անվանակարգում։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Թողարկման պատմություն

## Ծանոթագրություններ

Կատեգորիա:Ջասթին Թիմբերլեյքի երգեր
Ջոն Քայլ

**Ջոն Քայլ** (, ), ամերիկացի պետական և քաղաքական գործիչ, ԱՄՆ հանրապետական կուսակցության անդամ, 1995-2013 և 2018 թվականի սեպտեմբերի 4-ից մինչև դեկտեմբերի 31 եղել է ԱՄՆ սենատոր Արիզոնա նահանգից, ԱՄՆ Ներկայացուցիչների պալատի անդամ Ջոն Հենրի Քայլի որդին։

## Կենսագրություն
Ջոն Քայլը ծնվել է 1942 թվականին։ 1966 թվականին ավարտել է Արիզոնայի համալսարանի իրավագիտության ֆակուլտետը և զբաղվել է իրավաբանությամբ Ֆինիքս քաղաքում։ 1987-1995 թվականներին եղել է ԱՄՆ Ներկայացուցիչների պալատի անդամ։ Ջոն Քայլը ԱՄՆ Սենատի անդամ է ընտրվել 1994 թվականին, նույն պաշտոնում Նա վերընտրվել է 2000 և 2006 թվականներին։

2012 թվականին Ջոն Քայլը հրաժարվել է վերընտրվել ԱՄՆ Սենատ, նրա տեղը կրկին զբաղեցրել է հանրապետական Ջեֆ Ֆլեյքը, որ նախընտրական քարոզարշավում հաղթել է ԱՄՆ դեմոկրատական կուսակցության անդամ Ռիչարդ Կարմոնային։

2018 թվականի սեպտեմբերի 4-ին հայտնի է դարձել, որ Արիզոնայի նահանգապետ Դագ Դյուսին Քայլին առաջադրել է մահացած Ջոն Մաքքեյնի տեղը Ջոն Քայլին։ Դրանից հետո Քայլը հայտարարել է, որ չի մասնակցի 2020 թվականին տեղի ունեցող արտահերթ ընտրություններին։ 2018 թվականի 2018 դեկտեմբերի 31-ին Քայլի հրաժարականից հետո նրա տեղը զբաղեցրել է Մարթա Մաքսալին։

Քայլն ամուսնացել է Քերիլ Քոլինզի հետ, նրանք ունեն երկու երեխա և չորս թոռ։

## Ծանոթագրություններ

## Արտաքին հղումներ
* Официальный сайт сенатора США Джона Кайла
* Официальная биография

Կատեգորիա:Ամերիկացի փաստաբաններ
Կատեգորիա:21-րդ դարի ամերիկացի քաղաքական գործիչներ
Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի քաղաքական գործիչներ
Նատալյա Վասկո

**Նատալյա Վասկո** (ուկր․՝ Ната́ля Любоми́рівна Васько́, )&nbsp;, կինոյի, թատրոնի և հեռուստատեսության ուկրաինացի դերասանուհի, հեռուստահաղորդավարուհի։ «Золота дзиґа» ազգային կինոմրցանակի դափնեկիր «Կանացի երկրորդ պլանի դերի լավագույն կատարում» անվանակարգում («Տատրակի բույնը» ֆիլմի համար, 2017)։ Ուկրաինական կինոակադեմիայի անդամ։

## Կենսագրություն
Ծնվել է 1972 թվականի հոկտեմբերի 19-ին Լվովի մարզի Չերվոնոգրադ քաղաքում, շարքային հանքագործի ընտանիքում։ Դեռ դպրոցական տարիներին աչքի է ընկել դերասանական ձիրքով, խաղացել է մանկական ստեղծագործական կենտրոնի «Հեքիաթ» թատրոնում, հանդես եկել տարաբնույթ դերերի կատարմամբ՝ մարմնավորելով արքայադուստրից մինչև վհուկ ընկած դիապազոնի կերպարներ։

Դպրոցից հետո ընդունվել է Կիևի թատերական արվեստի պետական ինստիտուտ, որն ավարտել է 1994 թվականին։ Դեռ 4-րդ կուրսի ուսանող՝ խաղացել է Կիևի դրամայի և կատակերգության ակադեմիական թատրոնում։

1999-2019 թվականներին եղել է Կիևի երիտասարդական թատրոնի առաջատար դերասանուհին։

2008 թվականից վարում է ուկրաինական «Ինտեր» հեռուստաալիքի «Առավոտը «Ինտեր»-ի հետ» շոուն։

Առաջին ամուսնությունից ունի մեկ դուստր։ 2022 թվականին, ութ տարի տևած մտերմիկ հարաբերություններից հետո, ամուսնացել է Անդրեյ Շեստովի հետ։

## Ֆիլմագրություն

### Հեռուստասերիալներ

### Երաժշտական տեսահոլովակ
մինի|Երաժշտական տեսահոլովակի կադրերից
* 2019&nbsp;— «Առաջին տիկինը» (Pianoбой feat. Аліна Паш), ռեժիսոր՝ Անտոնինա Նոյաբրյովա

## Պարգևներ և առաջադրումներ

## Ծանոթագրություններ

## Արտաքին հղումներ
* 
* Васько Наталя Любомирівна  на сайті *Молодого театру*
* Наталя Васько  на *Кіно Світ*
* Васько Наталя Любомирівна 

Կատեգորիա:21-րդ դարի դերասանուհիներ
Կատեգորիա:Կինոդերասանուհիներ
Կատեգորիա:Ուկրաինացի դերասանուհիներ
Կատեգորիա:Ուկրաինացի հաղորդավարներ
Wish I Didn’t Miss You

**«Wish I Didn’t Miss You»**, ամերիկացի R&B և սոուլ երգչուհի Էնջի Սթոունի երկրորդ սինգլը «Mahogany Soul» ալբոմից։

Երգը գրել է կոմպոզիտոր և երաժիշտ Անդրեա Մարտինը հատուկ Էնջի Սթոունի և նրա «Mahogany Soul» ալբոմի համար։ Ավելի ուշ Hex Hector-ի մշակմամբ երգը ներառվել է «This Is Ultimate Dance» ժողովածուում, որը թողարկվել է հունիսի 25-ին *J Records* ընկերության կողմից։ Երգի գործիքավորման մեջ գրեթե առանց փոփոխության օգտագործվել են հատվածներ The O’Jays վոկալ խմբի «Back Stabbers» երգից, որը թողարկվել է 1972 թվականին։

## Երգացանկ

**US 12-inch single**
:A1. "Wish I Didn't Miss You" (long version) – 4:31
:B1. "Wish I Didn't Miss You" (instrumental) – 4:35
:B2. "Wish I Didn't Miss You" (a cappella) – 4:30

**US 12-inch single (The Remixes)**
:A1. "Wish I Didn't Miss You" (Hex Hector / Mac Quayle club mix) – 9:54
:A2. "Wish I Didn't Miss You" (Hex Hector / Mac Quayle Vibe mix) – 7:55
:B1. "Wish I Didn't Miss You" (Pound Boys Stoneface Bootleg mix) – 7:51
:B2. "Brotha" (Spen & Karizma club mix) – 7:40

**UK CD single**
# "Wish I Didn't Miss You" (album version) – 4:33
# "Wish I Didn't Miss You" (Hex Hector / Mac Quayle Mixshow) – 5:43
# "Gotta Get to Know You Better" – 5:00
# "Wish I Didn't Miss You" (video) – 4:05

**UK 12-inch single**
:A1. "Wish I Didn't Miss You" (album version) – 4:33
:A2. "Wish I Didn't Miss You" (Hex Hector / Mac Quayle Mixshow) – 5:43
:B1. "Wish I Didn't Miss You" (Pound Boys Stoneface Bootleg mix) – 7:51

**European CD single**
# "Wish I Didn't Miss You" (album version) – 4:33
# "Gotta Get to Know You Better" – 5:00

**European maxi-CD single**
# "Wish I Didn't Miss You" (album version) – 4:33
# "Wish I Didn't Miss You" (radio vibe mix) – 3:30
# "Wish I Didn't Miss You" (Pound Boys Stoneface Bootleg mix) – 7:51
# "Gotta Get to Know You Better" – 5:00

**Australian CD single**
# "Wish I Didn't Miss You" (Hot mix radio) – 4:19
# "Wish I Didn't Miss You" (Hex Hector / Mac Quayle club mix) – 9:54
# "Wish I Didn't Miss You" (Hex Hector / Mac Quayle vibe mix) – 7:55
# "Wish I Didn't Miss You" (Pound Boys Stoneface Bootleg mix) – 7:51
# "Brotha" (Spen & Karizma club mix) – 7:40

## Հիթ-շքերթներ

### Շաբաթական հիթ-շքերթներ

### Տարեվերջան հիթ-շքերթներ

## Հավաստագրեր

## Թողարկման պատմություն

## Ծանոթագրություններ
Ցունդոկու

thumb|upright|Սենյակը մաքրելուց հետո հայտնաբերված գրքերի կույտ
**Ցունդոկու ** , ընթերցանության նյութեր ձեռք բերելու, բայց առանց կարդալու դրանք տանը կուտակելու երևույթը։ Նաև օգտագործվում է գրապահարանի վրա դրված այն գրքերի համար, որոնք պատրաստ են ավելի ուշ կարդալուն։

Տերմինը առաջացել է Մեյձիի դարաշրջանում (1868–1912) և հանդիսացել է ճապոնական ժարգոնի մաս։ Այն ներառում է տերմինի տարրեր՝  և : Եղել են նաև առաջարկներ բառն անգլերեն լեզվով օգտագործելու և բառարաններում ներառելու համար, օրինակ՝ Քոլինի բառարանը։
 
1921 թվականին ամերիկացի հեղինակ և գրքասեր էյ. Էդուարդ Նյուտոնը նկարագրել է նմանատիպ մի իրավիճակ։

2007 թվականին Նասիմ Նիկոլաս Թալեբն իր հեղինակային «Սև կարապը» գրքում ներմուծել է «հակագրադարան» () տերմինը, որը համեմատվել է ցունդոկուի հետ։

## Ծանոթագրություններ

Կատեգորիա:Հոգեբանական երևույթներ
Կատեգորիա:Ճապոնական ծագումով բառեր
Կատեգորիա:Ճապոներեն բառեր և արտահայտություններ
Կատեգորիա:Տերմինաբանություն ըստ գաղափարախոսության
Կատեգորիա:Տերմիններ
Մայկա

**Մայկա**,  հագուստի, մասնավորապես ներքնազգեստի տեսակ, որը կրում են վերնաշապիկի տակից։ Դասական մայկան որպես կանոն պատրաստվում է բարակ սպիտակ բամբակյա կտորից։ Այն գրկում է իրանը, չունի թևեր, վզի տակ ունի բավականին խոր բացվածք, ինչն էլ հիշեցնում է անգլերեն А տառը, այդ իսկ պատճառով անգլերենում այն հաճախ է կոչվում *A-shirt*։ Երբեմն մայկաները կարվում են ոչ թե բամբակյա կտորներից, այլ ցանցկեն գործվածքներից։ Կան մայկաներ, որ ունեն համեմատաբար երկար թևեր, հիշեցնում են անգլերեն T տառը, այդ իսկ պատճառով կոչվում են T-shirt․ սրանք կրում են վերնաշապիկի տակից և նախատեսված են ցրտից պաշտպանվելու համար։

Այսօր հատկապես ամառային եղանակին հաճախ են մայկան կրում իբրև վերնա-շապիկ։ Դրանք լինում են բազմագույն։

Մայկան հաճախ են կիրառում նաև իբրև սպորտային հագուստի մի մաս կամ տեսակ, օրինակ՝ թեթև ատլետիկայում։ Այդ դեպքում այն կարում են հատուկ տեսակի կտորներից ինչպես միագույն, այնպես էլ բազմագույն, կամ էլ կարող է ներկված լինել այն պետության ազգային գույներով, որը ներկայացնում է մարզիկը։ 
Մայկայի տեսակներից մեկն էլ բռնցքամարտի համար է նախատեսված, որը սովորականից տարբերվում է մեջքի վրա՝ թիակների շրջանում արված հատուկ բացվածքով։

Երկարաթև մայկան, ի տարբերություն սվիտերի, տարբերվում է միայն օգտագործվող նյութի հատկություններով։

## Ստուգաբանություն
Անորոշ է մայկա բառի ծագումը։

Ենթադրվում է, որ այն ծագել է 1) ռուսերեն մայիս ամսանունից («май»),  2) իտալերեն   maglia, 3) ֆրանսերեն maillot («մայկա», առաջացած Maillot ազգանունից), 3) նիդերլանդերեն (իմա` հոլանդերեն) maat («նավաստի») բառերից.

## Տես նաև
* Մարզաշապիկ
* Մարզահագուստ
* Վերնաշապիկ

## Արտաքին հղումներ
* Немного из истории майки (фр.)
* Troth Wells, T-shirt, New Internationalist, 2007, p.&nbsp;12
* Майка, рифленое хлопчатобумажное нижнее белье белого цвета. Буз Мур. Пресс энд Сан-Бюлетин, 13 января 2003 (A Sleeveless, Ribbed White Cotton Undershirt by Booth Moore, Press & Sun-Bulletin, January 13, 2003)
*https://hy.wiktionary.org/wiki/%D5%B4%D5%A1%D5%B5%D5%AF%D5%A1

## Ծանոթագրություններ

## Գրականություն
# Майка // Товарный словарь / И. А. Пугачёв (главный редактор). — М.: Государственное издательство торговой литературы, 1958. — Т. V. — Стб. 263—264. — 588 с.

## Աղբյուրներ

*Էդուարդ Բագրատի Աղայան, Արդի հայերենի բացատրական բառարան, Երևան, «Հայաստան», 1976։
*Հրաչյա Աճառյանի անվան Լեզվի Ինստիտուտ, Ժամանակակից հայոց լեզվի բացատրական բառարան, Երևան, «Հայկական ՍՍՀ Գիտությունների Ակադեմիայի Հրատարակչություն», 1969։
*Աշոտ Մուրադի Սուքիասյան, Հայոց լեզվի հոմանիշների բառարան, Երևան, «Հայկական *ՍՍՀ Գիտությունների Ակադեմիայի Հրատարակչություն», 1967։
*Աշոտ Մուրադի Սուքիասյան, Հայոց լեզվի հոմանիշների բացատրական բառարան, Երևան, *«Երևանի Պետական Համալսարան», 2009։
*Սերգեյ Աշոտի Գալստյան, Դպրոցական բառակազմական բառարան (Դպրոցական մատենաշար) (խմբ. Հովհաննես Զաքարյան), Երևան, ««Զանգակ-97» հրատարակչություն», 2011 — 230 էջ, ISBN 978-99941-1-933-2։

Կատեգորիա:Հագուստ
Կատեգորիա:Ներքնազգեստ
Կատեգորիա:Կտորներ
Կատեգորիա:Գործվածքներ
Ռութ Քոննել

**Ռութ Քոննել** (, ), շոտլանդացի դերասանուհի, ռեժիսոր, պրոդյուսեր և խորեոգրաֆ։ Առավել հայտնի է «Գերբնականը» հեռուստասերիալում կատարած կախարդ Ռովենայի դերով։ 2013 թվականին «Փիթեր Փենը, որն ատում էր մայրերին» բեմականացման մեջ կատարած Միսիս Դարլինգ և Կապիտան Հուք դերերի համար «Broadway World Los Angeles Awards»-ում առաջադրվել է «Լավագույն գլխավոր դերասանուհի» մրցանակի։

## Կենսագրություն
Ծնվել է կենտրոնական Շոտլանդիայի Ֆալքիրք քաղաքում, մեծացել է շոտլանդական Բոնիբրիջ փոքրիկ քաղաքի շրջակայքում գտնվող ֆերմայում, ընտանիքի միակ երեխան է։ Մայրը՝ Ֆիոնա Քոնելը, ուսուցչուհի է, հայրը՝ Դեյվիդ Քոնելը, «Ֆալքիրք» ֆուտբոլային ակումբի մարզիչ և մենեջեր։ 4 տարեկան հասակում իր զարմուհու՝ Ռուբիի հետ սկսել է զբաղվել պարերով։ Հետո ընդունվել է պրոֆեսիոնալ բալետի շոտլանդական դպրոց, որտեղ կատարել է մի շարք դերեր։ Գերազանցությամբ ավարտել է Լոնդոնի դրամատիկական քոլեջը։ 24 տարեկան հասակում ընդունվել է թատերական ուսումնարան։

## Թատերական կարիերա

## Ֆիլմագրություն
thumb|Ստորագրությունը

## Ծանոթագրություններ

## Արտաքին հղումներ

Կատեգորիա:Կին պրոդյուսերներ
Կատեգորիա:Կին ռեժիսորներ
Կատեգորիա:Շոտլանդացի դերասանուհիներ
Գագիկ Բադալյան

**Գագիկ Մերուժանի Բադալյան** (), ամերիկաբնակ հայ դասական, էստրադային և ժողովրդական երգիչ։

## Կենսագրություն
Գագիկ Բադալյանը ծնվել է Հայաստանում 1980 թվականին։ Ավարտել է Երևանի Կոմիտասի անվան պետական կոնսերվատորիան։ Կատարում է դասական, էստրադային և հայկական ժողովրդական երգեր, որպես ուսուցիչ դասավանդում է վոկալ։ Վաղ տարիքում Գագիկ Բադալյանը համերգներով հանդես է եկել Եվրոպայում, Ռուսաստանում, Լիբանանում, Սիրիայում, Եգիպտոսում, Ավստրալիայում և ԱՄՆ-ում։

1999 թվականին տեղափոխվել է ԱՄՆ և հաստատվել Լոս Անջելեսում, որտեղ զբաղվել է համերգներով և ձայնագրություններով։ Մինչ ԱՄՆ տեղափոխվելը նա արժանացել մրցանակների և որպես մենակատար հյուրախաղերով հանդես է եկել տարբեր ազգային համույթներում, երգել է այնպիսի երգիչների հետ, ինչպիսիք են Հովհաննես Բադալյանը և Ռուբեն Մաթևոսյանը։ Բազմաթիվ հյուրախաղերից բացի նա հանդես է եկել երեք մենահամերգով։

1999 թվականին Բադալյանը ձայնագրել է «Սիրո երգեր» ալբոմը, իսկ 2002 թվականին թողարկում է «Ֆանտաստիկ երազներ» ալբոմը։ 2015 թվականին Պապին Պողոսյանի հետ նա նկարահանել է տեսահոլովակ՝ «Քելե լաո» անվամբ։

2016 թվականի հունվարի 28-ին Գլենդելի Ալեքս թատերասրահում կազմակերպված Հայաստանի զինված ուժերի 24֊րդ ամյակին նվիրված համերգի ժամանակ, սփյուռքում հայրենասիրական ոգին ամուր պահելու համար, Հայկական Բանակի 24֊րդ ամյակի կապակցությամբ, «Զինվոր համակարգող խորհրդի» կողմից Գագիկ Բադալյանը արժանացել է «Զինվոր հայրենյաց» մեդալով։

## Ծանոթագրություններ

## Արտաքին հղումներ
*Gagik Badalyan 

Կատեգորիա:Հայ երգիչներ
Բաղդադում Հայաստանի դեսպանություն

**Բաղդադում Հայաստանի դեսպանություն**, Հայաստանի դիվանագիտական ներկայացուցչությունը Իրաքում։ Դեսպանատունը գտնվում է Բաղդադի միջազգային գոտում (Կանաչ գոտի)։

2018 թվականի նոյեմբերից Իրաքում Հայաստանի դեսպանը Հրաչյա Փոլադյանն է։

## Երկկողմ հարաբերություններ
Հայաստանի և Իրաքի Հանրապետության միջև դիվանագիտական հարաբերությունները հաստատվել են 1992 թվականի փետրվարի 12-ին։ Հայաստանն իր դեսպանությունը Բաղդադում բացել է 2000 թվականին, իսկ Իրաքի դեսպանությունը Երևանում բացվել է 2001 թվականին։

2003 թվականի պատերազմի պատճառով Հայաստանն ու Իրաքը ընդհատել են իրենց դեսպանությունների գործունեությունը։ 2010 թվականին վերաբացվել է Բաղդադում Հայաստանի դեսպանությունը, իսկ 2012 թվականին իր գործունեությունն է սկսել Երևանում Իրաքի դեսպանությունը։

## Տես նաև
* Հայաստանի դիվանագիտական ներկայացուցչությունների ցանկ

## Ծանոթագրություններ

Կատեգորիա:Հայաստանի դիվանագիտական ներկայացուցչություններ
Վաշինգտոնում Հայաստանի դեսպանություն

Վաշինգտոնում **Հայաստանի դեսպանությունը** Հայաստանի դիվանագիտական առաքելությունն է Միացյալ Նահանգներում, որը գտնվում է Վաշինգտոնի «Embassy Row» գոտում։ Դեսպանությունը գտնվում է Շերիդան-Քալորամա թաղամասի 2225 R Street հասցեում։

1991 թվականին անկախության հռչակումից հետո Հայաստանը դիվանագիտական հարաբերություններ հաստատեց Միացյալ Նահանգների հետ և 1993 թվականի փետրվարին բացեց իր դեսպանությունը։ ԱՄՆ-ում Հայաստանի առաջին դեսպանը Ռուբեն Շուգարյանն էր։ Գործող դեսպան Լիլիթ Մակունցը նշանակվել է 2021 թվականի օգոստոսին։

## Դեսպաններ
ԱՄՆ-ում Հայաստանի դեսպանները.

* Լիլիթ Մակունց (2021–ներկայիս)
* Վարուժան Ներսեսյան (2018–2021)
* Գրիգոր Հովհաննիսյան (2016–2018)
* Տիգրան Սարգսյան (2014–2016 թթ.)
* Թաթուլ Մարգարյան (2005–2014)
* Արման Կիրակոսյան (1999–2005)
* Ռուբեն Շուգարյան (1993–1999)
* Ալեքսանդր Արզումանյան (1992–1993 թթ.)

## Շենքի պատմություն
Տեղացի ճարտարապետ Ջորջ Օքլի Տոտենի միջերկրածովյան վերածննդի ճարտարապետության ոճով 1909 թվականին  նախագծած շենքը սկզբնապես ծառայել է որպես Ամարիլիս Ջիլետի նստավայր։ Հետագա սեփականատերերի թվում էին կոնգրեսական Գիլբերտ Մ. Հիչքոքը և Ինտերիերի դիզայնի միջազգային ինստիտուտը (ԻԴՄԻ)։ Այն բանից հետո, երբ 1990 թվականին ԻԴՄԻ-ն միաձուլվեց Մերիմաունթի համալսարանի հետ, շենքը մնաց թափուր։ 1995 թվականին այն գնեց Հայաստանի կառավարությունը։ Կառույցի 2,3 միլիոն դոլար գնման և հետագա վերանորոգման ծախսերը մասամբ վճարվել են ամերիկահայ համայնքի զգալի նվիրատվություններով։ Հայաստանի դեսպանատան 2009 թվականի գույքի արժեքը կազմում է 3 675 890 ԱՄՆ դոլար։

## Տես նաև

* Հայաստան-ԱՄՆ հարաբերություններ
* Ամերիկայի հայկական համագումար
* Ամերիկայի Հայ դատի հանձնախումբ
* Հայաստանում ԱՄՆ-ի դեսպանատուն
* Հայաստանի արտաքին հարաբերություններ
* Հայաստանի դիվանագիտական ներկայացուցչությունների ցանկ

## Ծանոթագրություններ

## Արտաքին հղումներ

* Դեսպանատան կայք
* Վիքիմափիա

Կատեգորիա:Հայ-ամերիկյան հարաբերություններ
Կատեգորիա:Հայաստանի դիվանագիտական ներկայացուցչություններ
Որդի որոտման

**Որդի որոտման**, հայ գրող Ակսել Բակունցի անավարտ վեպերից է, գրված 1932 թվականին։

## Տպագրման պատմություն
Այս գործից պահպանվել է ոչ մեծ հատված, որը բաղկացած է 3 գլուխներից՝ «Մեր ծանոթը», «Վագոն մի ժաժ գար», «Ստավրապոլը և նրա բնակիչները»։ Երկի միակ աղբյուրը «Գրական թերթի» 1932 թվականին մայիսի 30-ին լույս տեսած 10-րդ և 11-րդ համարներն են։ Երկու համարներում էլ վերնագրի վերևում կա հեղինակի անվանումը։ Մայիսի 30-ի համարում բնագրի մեջ կա նաև Ակսել Բակունցի լուսանկարը։ Մայիսի 30-ի համարում երկի առաջին գլխի սկզբում տրված է հետևյալ ծանոթությունը․ 

Այստեղից պարզ է դառնում, որ «Որդի որոտմանը» ամբողջական գիրք է, և որ այդ գրքից «Գրական թերթը» երկու համարում տպագրելու է երեք գլուխ։ Այսինքն ՝ գրողը այդքանն է հանձնել խմբագրության։ Ակսել Բակունցի կինը՝  Վար­վա­ռա Չիվիջյանը պնդում է, որ «Որդի որոտման» երկը ավարտված է եղել, սակայն ինչ ծավալի է եղել, վեպ էր, թե վիպակ, դժվար է ասել։ 1964 թվականին երկը լույս է տեսել գրողի երկերի երկրորդ հատորում, որտեղ չեն հիշատակվել խմբագրական ծանոթագրություններ, փոխարենը դրել են ենթավերնագիր՝ հատված երգիծական վիպակից։

## Գրության շարժառիթ
Երկի գրման շարժառիթը ներկայացրել է Վախթանգ Անանյանը՝ պատմելով իր և Ակսել Բակունցի հանդիպման մասին, որը տեղի է ունեցել 1930 թվականին։ Ըստ Անանյանի՝ Բակունցը ազդված է եղել «համատարածի» առիթով հայ գյուղացիների զանգվածային տեղահանություններից։ Հեղինակը նշում է, որ երբ սկսել է  ոգևորվել թեմայով, Բակունցը հանդիմանել է նրան։ Անանյանը բերում է նաև իր և Բալունցի խոսակցությունից մեկ հատված․ 
Եվ հեղինակը որոտման որդու միջոցով փորձել է ներկայացնել այն անհատին, որի նմանների պատճառով կատարվում էր այս ամենը։ Բակունցը հմտորեն պատկերում է ամեն մի հրահանգի տառին մեքենայորեն հնազանդ, ստեղծագործական ոգի, շրջապատի մարդկանց նկատմամբ սեր չունեցող անձնավորություն։ Բակունցը երկին հաղորդել է նաև երգիծական շունչ, և տեսանելի է, որ «Հովնաթան Մարչից» հետո «Որդի որոտման» վեպում հեղինակի երգիծական տաղանդը ավելի բարձր մակարդակի է հասել։ Երկում Լենինականի /այժմյան՝ Գյումրի/ կայարանում պատկերված դեպքերը, անախորժությունները, երկխոսությունները իրենց վառ և կենդանի ձևով հայ երգիծական գրականության լավագույն էջերից են։

## Անվան բացատրություն
Ք­րիս­տո­նեա­կան ա­վան­դութ­յու­նը վկա­յում է, որ սա­մա­րա­ցի­նե­րը մեր­ժում են հյու­րըն­կա­լել Երկ­նա­վոր ­Վար­դա­պե­տին, և ­Հի­սու­սի վստա­հե­լի ա­շա­կերտ­նե­րից Ս. ­Հա­կո­բոսն իր եղ­բոր՝ Ս. ­Հով­հան­նես ա­վե­տա­րան­չի հետ խնդրում է ­Հի­սու­սին, որ Ե­ղիա մար­գա­րեի նման երկն­քից կրակ թա­փի մարդ­կանց վրա։ Ք­րիս­տո­սը հան­դի­մա­նեց նրանց չար պահ­ված­քի հա­մար և ն­րանց տվեց «­Բա­նե­րե­գես» ա­նու­նը, որ նշա­նա­կում է «Ո­րոտ­ման որ­դի­ներ»։ Ա. ­Բա­կուն­ցը  լրջո­րեն է նկա­րա­գրում բոլշ­ևիկ­յան հայ­կա­կան մի­ջա­վայ­րը՝  նե­րա­ռե­լով քրիս­տո­նեա­կան ի­մաս­տութ­յուն­նե­րը երկում, սակայն ստաց­վել է եր­գի­ծա­կան պատ­մութ­յուն՝ զա­վեշ­տի հա­սած տխրութ­յամբ։ Փոխաբերական իմաստով այս անվանումով են դիմում նաև անհնազանդ, հոխորտացող, ստամբակ մարդկանց։ Վեպում հերոսի՝ Իգնատիոս Պեդեյանի, մետրիքական անվամբ՝ Իգնատիոս Մատթևոսյանի մասին ներկայացվում է, որ նա եղել է հանդուգն աշակերտ և իր ուսուցչի կողմից անվանվել է «Որդի որոտման» դասերը չսովորելու և դասադուլ անելու պատճառով։

## Ծանոթագրություններ

Կատեգորիա:Ակսել Բակունցի ստեղծագործություններ
Կատեգորիա:Վիքիպեդիա:ԵՊՀ ԻՄ հոդվածներ 2023
Գետաձիեր Կոլումբիայում

մինի|279x279փքս|Վանեսա գետաձին, Հասիենդա Նապոլիսում
**Գետաձիեր Կոլումբիայում**, ներմուծված տեսակ, որ 1970-ականների վերջին ներմուծել և պահել է իր սեփական կենդանաբանական այգում Պաբլո Էսկոբարը։ 1993 թվականին, նրա մահից հետո, գետաձիերի չորս առանձնյակներ սկսել են ազատ շրջել լքված կալվածքում, և մինչև 2019 թվականը գլխաքանակը հասել է մոտ հարյուր անհատի։ Գիտնականները մտավախություն ունեն, որ գետաձիերը կարող են վնասել տարածքի բնիկ բուսական և կենդանական աշխարհը։

## Պատմություն
Կոլումբիայի կոկաինի արքա Պաբլո Էսկոբարը 1980-ականների կեսերին իր Հասիենդա Նապոլիսում գտնվող բուծարան է բերել մեկ արու և երեք էգ գետաձի։ Թմրաբարոնի մահից հետո նրա ունեցվածքը պետականացվել է իշխանությունների կողմից, և նրա կենդանաբանական այգին հետագայում դարձել է զվարճանքի պարկի մի մասը։ Կալվածքի կենդանիները բաժանվել են Կոլումբիայի կենդանաբանական այգիների միջև, սակայն տեղափոխման հետ կապված տեխնիկական դժվարությունների պատճառով գետաձիերը մնացել են տեղում։ Այնուհետև նրանք բազմացել են և մտել երկրի գլխավոր՝ Մագդալենա գետը։ Իրենց ծագման պատճառով  Կոլումբիայում նրանք հայտնի են որպես «կոկաինի գետաձիեր»։

Biological Conservation ամսագրում հրապարակված ուսումնասիրությունների համաձայն, եթե առանձնյակների մի մասը չսպանվի կամ չստերիլիզացվի, 10-20 տարի հետո իրավիճակը վերահսկողությունից կարող է դուրս գալ։ Գետաձիերի ստերիլիզացումը բարդ և թանկ գործողություն է։ Մեկ երիտասարդ գետաձի բռնելը և վիրահատելը արժեցել են 25 հազար դոլար։

Գիտնականները հաշվարկել են, որ Կոլումբիայի գետերում ապրում են 80-120 գետաձի, որոնք կազմում են ամենամեծ նախիրը Աֆրիկայի սահմաններից դուրս։ Նրանք արագ են բազմանում, քանի որ Հարավային Ամերիկայում, ի տարբերություն Աֆրիկայի, գետաձիերը չունեն բնական թշնամիներ, օրինակ՝ առյուծներ և կոկորդիլոսներ, իսկ Կոլումբիայի կլիման և երաշտի բացակայությունը նրանց համար իդեալական է։

Գետաձիերը ազդում են էկոհամակարգի վրա՝ տեղահանելով բնիկ տեսակները, օրինակ՝ արդեն վտանգված են լամանտինները, և փոխվում է ջրային մարմինների քիմիական կազմը, ինչը նպաստում է վնասակար ջրիմուռների և բակտերիաների բազմացմանը։

## Ծանոթագրություններ

Կատեգորիա:Գետաձիեր
Կատեգորիա:Էկոհամակարգեր
Կատեգորիա:Կոլումբիա
Ռուբեն Մարտինես

**Ռուբեն Իվան Մարտինես** (,), իսպանացի ֆուտբոլիստ, Կիպրոսի «ԱԵԿ» ֆուտբոլային ակումբի դարպասապահ։ «Բարսելոնա»-ի կազմում Իսպանիայի չեմպիոն։

## Ակումբային կարիերա
Ռուբենը  ծնվել է Գալիսիայում՝ Կորիստանկոյում։ 1997 թվականին տեղափոխվել է «Բարսելոնա»-ի երիտասարդական ակումբ և 5 տարի հետո դարձել է հիմնական թիմի պահեստային դարպասապահ։ 2004/05 մրցաշրջանում Ռյուստյու Ռեչբերի վարձավճարով մեկնելուց հետո Ռուբենը Վիկտոր Վալդեսի և Ալբերտ Հորկերայի թիկունքում դարձել է «Բարսելոնա»-ի երրորդ դարպասապահը։

2004 թվականի դեկտեմբերի 18-ին Ռուբենը Վալդեսի հեռացվելուց հետո խաղադաշտ է դուրս եկել Չավի Էռնանդեսի փոխարեն «Վալենսիա»-ի դեմ 1։1 հաշվով ավարտված խաղում և հիմնական կազմում խաղացել է «Լևանտե»-ի դեմ խաղը 2։1 հաշվով։ Սակայն Վալդեսի դարպաս վերադառնալուց հետո Ռուբենը կրկին դարձել է պահեստային խաղացող և ևս երեք տարի խաղացել է «Բարսելոնա»-ում և վարձավճարով հանդես եկել «Ռասինգ Ֆերոլ»-ում, որտեղ ոչ մի խաղ չի խաղացել։ Ի վերջո Ռուբենը որպես ազատ գործակալ միացել է Սեգունդայի «Կարտախենա» ակումբին, որի կազմում առաջին երկու մրցաշրջաններում անցկացրել է ավելի քան 80 պաշտոնական հանդիպում։

2010 թվականի օգոստոսի 25-ին Ռուբենը վաճառվել է «Մալագա» ակումբին 1,35 միլիոն €-ով։ Սեպտեմբերի 23-ին նա առաջին հանդիպումն է անցկացրել ակումբի կազմում՝ «Խետաֆե»ի դեմ 2-0 խաղում անառիկ պահելով դարպասը։ Սակայն դեկտեմբերի վերջին Ռուբենը մարզման ժամանակ կոտրել է աջ դաստակը և երկար ժամանակ դուրս մնացել շարքից, ինչը ստիպել է «Մալագա»-ի ձմեռային տրանսֆերային պատուհանի ժամանակ ևս մեկ դարպասապահ ստորագրել Մի անգամ Ռուբենը մարզումների ժամանակ կոտրել է Սակայն դեկտեմբերի վերջին Ռուբենը մարզման ժամանակ կոտրեց աջ դաստակը և երկար ժամանակով դուրս մնաց շարքից, ինչը ստիպել է «Մալագա»-ին ձմեռային տրանսֆերային պատուհանի ժամանակ ևս մեկ դարպասապահ ձեռք բերել։

Մի քանի անհաջող հանդիպումներից հետո, ինչպես նաև ակումբի ղեկավարության փոփոխությունների հետ կապված՝ Ռուբենը կորցրել է իր տեղը հիմնական կազմում. նրա տեղը զբաղեցրել է  Վիլֆրեդո Կաբալյերոն, Իսկ Ռուբենը դարձել է միայն երրորդ դարպասապահը։ 2012/13 մրցաշրջանում նա վարձավճարով հանդես է եկել Ռայո Վալյեկանոյում։

2013 թվականի հուլիսի 23-ին Ռուբենը վերադարձել է «Ռայո Վալյեկանո»-ի հիմնական կազմ՝ կնքելով մեկամյա պայմանագիր։ Հաջորդ տարվա մայիսի 28-ին նա մեկ տարվա պայմանագրով տեղափոխվել է «Ալմերիա»։

2015 թվականի հունիսի 2-ին «Ալմերիա»-ի՝ իսպանական Պրիմերայից դուրս մնալուց հետո Ռուբենը երեք տարվա պայմանագիր կնքել «Լևանտե»-ի հետ։

## Ձեռքբերումներ

; «Բարսելոնա»

* Լա Լիգայի չեմպիոն՝ 2004/05 «Անդերլեհթ»
* Բելգիայի չեմպիոն՝ 2017

; Իսպանիա (մինչև 23)

* Միջերկրածովյան խաղեր՝ 2005

; Իսպանիա (մինչև 20)

* Աշխարհի երիտասարդական առաջնության եզրափակչի մասնակից՝ 2003

## Ծանոթագրություններ

## Արտաքին հղումներ

* 
* Málaga official profile
* 
* 

Կատեգորիա:Կարտախենայի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Օսասունայի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Ալմերիայի ֆուտբոլիստներ
Կատեգորիա:Անդերլեխտի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Իսպանացի տղամարդ ֆուտբոլիստներ
Լոնդոնում Հայաստանի դեսպանություն

Լոնդոնում **Հայաստանի դեսպանությունը** Միացյալ Թագավորությունում Հայաստանի դիվանագիտական ներկայացուցչությունն է։ Երկու երկրների միջև դիվանագիտական հարաբերությունները հաստատվել են 1992 թվականին։ Միացյալ Թագավորությունում Հայաստանի ներկայիս դեսպանը Վարուժան Ներսեսյանն է։

## Պատկերասրահ

Պատկեր:Embassy of Armenia in London 2.jpg|Հայաստանի զինանշանը պատկերող հուշատախտակներ դեսպանատան մոտ, հայերենով և անգլերենով


## Տես նաև
* Հայ-բրիտանական հարաբերություններ
* Հայաստանի արտաքին հարաբերություններ
* Հայաստանի դիվանագիտական ներկայացուցչությունների ցանկ

## Ծանոթագրություններ

Կատեգորիա:Հայ-բրիտանական հարաբերություններ
Կատեգորիա:Հայաստանի դիվանագիտական ներկայացուցչություններ
Մայրը (Ակսել Բակունց)

**Մայրը**, պատմվածք, Ակսել Բակունցի՝ 1929 թվականի ստողծագործություն։

## Տպագրման պատմություն
**«Մայրը»** ստեղծագործությունը տպագրվել է 1929 թվականին՝ «Գրական դիրքերում» օրաթերթում։

## Ընդհանուր տեղեկություններ
«Մայրը» պատմվածքում Ակսել Բակունցը ծայրահեղության մեջ որոշակի մեղադրում է հին տան որդիներին։ Հեղինակը բացահայտում է, թե ինչպես հին գյուղացիության այդ նոր սերունդը ոչ միայն կարողանում է դուրս գալ պապերի ու հայրենիքի հիվանդ ու սահմանփակ աշխարհից, այլև փոխում է այդ հին աշխարհը։ Այդ էր պատճառը, որ Անտոնը օտարի է նմանվում հին տանը։

## Սյուժե
Գարնանամուտին Ունանը տնքտնքալով սանդուղքը տեղափոխում է բակ, սկսում գյուղատնտեսական աշխատանքները։ Ունանը և Զանին փոքր տուն ունեին և տան մոտ փոքր պարտեզ՝ լիքը բանջարանոցով։ Ամբողջ տարի Ունանը բանջարանոցում աշխատում էր։ Սիրում էր իր գործը, որը հարևանների բամբասանքի առիթ էր հանդիսանում։ Չնայած կենցաղային դժվարություններին՝ ամուսիները ապրում էին սիրով և հաշտությամբ։ Օրերն իրենց հունը փոխում են այն ժամանակ, երբ դարպասի երկաթե կոչնակը ծեծում են և փոխանցում ծրարը։ Նամակը ավագ որդուց էր՝ Անտոնից, ով պատմում էր իր առօրյայից։ Մի ամբողջ օր տանը խոսակցությունները նամակի մասին էին։ Մի օր էլ մեկը մոտենում է դարպասին և հայտնում, թե իրենց որդին գալիս է։ Պարտեզի դռնակը բացվում է, կառքից դուրս է գալիս Անտոնը։ Ունանը չէր հավատում տեսածին․ ներս է մտնում մի հաղթանդամ տղամարդ, գրկում Զանուն։ Այնուհետև փոքր եղբորը ուղարկում է վարժապետ Սահակի հետևից։ Ծնողները նայում են Անտոնի իրերին, վերմակին և զարմանում, որ իրենց որդին հարուստ զգեստ չունի։ Նոր մարդիկ են այցելում նրանց տուն։ Սկսվում են զրույցներ, քննարկումներ։ Մայրը շատ է զարմանում, երբ տեսնում է այդ անծանոթ մարդկանց։ Նրանք խոսում էին գավառի խիտ և անանցանելի անտառների մասին, քարհանքների մասին՝ օտար լեզվով ինչ-որ հարցեր քննարկում։ Մորը զարմանք է պատճառում նաև այն, որ Ռուշանը դրական պատասխան է տալիս գյուղից քաղաք գնալու Սահակ վարժապետի հարցին։ Հյուրերը գնում են, բոլորը պառկում են քնելու։ Ճրագը ձեռքին մայրը մոտենում է Ռուշանին, ամեն օրվա պես ուղղում վերմակը։ Ռուշանը քնաթաթախ բացում է աչքերը և պատասխանում, որ մայրը հանգիստ լինի։ Կգնա, երբ մեծանա։ Մայրը կռանում է համբուրում Ռուշանի ճակատը և հարցնում․ —Բա ե՞ս, բալիկ․․․ —Դու ապոր մոտ ես և փակում աչքերը։ Մայրը մի պահ նայում է որդուն, ճրագը ձեռքում դեղում է, տղայի դեմքին նշմարվում է ժպիտ, որը մոր համար անբացատրելի առեղծված է մնում։

## Ծանոթագրություններ

Կատեգորիա:Ակսել Բակունցի ստեղծագործություններ
Կատեգորիա:Վիքիպեդիա:ԵՊՀ ԻՄ հոդվածներ 2023
Մրոց

**Մրոց**, պատմվածք, Ակսել Բակունցի՝ 1926 թվականի ստեղծագործություն։

## Տպագրման պատմություն
«Մրոց» առաջին անգամ հրապարակվել է 1926 թվականի մայիսի 30-ին,  «Խորհրդային Հայաստան» օրաթերթում, ապա 1927 թվականի «Մթնաձոր» ժողովածուի մեջ։։

## Սյուժե
Մրոցը մի յուրահատուկ աշխարհ էր և Մրոցի ձորերով անցնողին թվում էր, թե վեջին սարը իրեն ծանոթ աշխարհի սահմանն էր։ Սարից այն կողմ ընկած էր անմարդաբնակ մի երկիր, որի անտառներում վխտում էին արջերը։ Առաջին հանդիպած մարդն այդ ձորում տարօրինակ էր երևում և ոչ ոք չգիտեր, թե ինչու էր գյուղի անունը Մրոց։ Գուցե տերտերը բազմաթիվ պատմություններ պատմեր Մրոցի մասին, բայց դրանք թեական էին, վաղուց մեռած պառավների ավանդական զրույցներից եկած։ Հավաստի էր միայն այն, որ Մրոցը հնուց ի վեր իր տեղն էր։ Գյուղի տների հաստ պատերին, անտաշ քարերին նայելիս թվում էր՝ անհիշելի ժամանակներից մարդ չի ապրել։ Կողքից այդպես էին մտածում, որովհետև Մրոցը հեռու էր, մոռացված, ճամփան դժվար, ճամփի վրա կանաչ խոտ։ Ժամանակի ընթացքում ոչ ոք չէր եղել, ով շեն կպահեր տները, առվակներն էին դարերի ընթացքում քերել փեշերը, ժայռերը գլորել, մաշել, կարծր քարեր և փորել խոր անդունդներ, ուր կուսական անտառներ կային։ Մրոցն գյուղխորհուրդ ուներ, գլուղխորհրդի նախագահ։ Մրոցը՝ նեղլիկ փողոցներով գյուղ էր, որտեղ ամեն քայլափոխի կհանդիպեիր դարերով կուտակված գոմաղբ, կեղտոտ աղբյուրներ, որտեղով անցնում էին կենդանինները և ջուրը պղտորում։ Գյուղի կենտրոնում էր խրճիթ-ընթերցարանը, որը նման էր մարագի, ներսում՝ պատերին, մի քանի պլակատ։ Մրոցում շատ տներ մինչև այժմ էլ տոնում էին մի ուրիշ Նոր տարի, որին Նավասարդ էին ասում։ Մեծ իրադարձություն էր Մրոցի համար, երբ մի անգամ էլ ձիերի վրա մի մեքենա բերեցին։ Նախագահը կարդաց ստացած գրությունն այն մասին, թե «Ուղարկում ենք մի տրիեր․ առաջարկում ենք նախագահի անմիջական պատասխանատվությամբ հսկել մեքենային՝ ցնոր կարգադրություն»։ Ամբողջ գյուղի համար զարմանք էր մեքենան, քանի որ ոչ ոք մեքենա չէր տեսել։ Նախագահը մոտենում էր բազմությանն և զարմանում, թե ինչու են մարդիկ այդպիսի հետաքրքրությամբ նայում մեքենային՝  կարծես երբեք մեքենա չեն տեսել։ Նախագահին հարցնում են, թե ինչի համար էր մեքենան և նա պատասխանում է, թե հեռու բարեկամներին նամակ ուղարկելու։ երկար ժամանակ Մրոցը խոսում էր մեքենայից,Մրոցի համար զարմանալի էր մեքենա տեսնելը այդ անճանանչ գյուղում Գյուղը երկար կկարծեր, թե մեքենան «ծտի թևով» հեռու հարազատին նամակ հասցնելու համար է, եթե մի օր գյուղ չգար մի գյուղատնտես։ Նա եկել էր գյուղացիներին մեքենայով ցորեն զտել սովորացնելու և մեծ եղավ նրա զարմանքը, երբ ձեռքը ներս տարավ մեքենայից ներս՝ չաշխատելու պատճառն իմանալու, և այնտեղից նամակներ դուրս հանեց։

## Ծանոթագրություններ

Կատեգորիա:Ակսել Բակունցի ստեղծագործություններ
Կատեգորիա:Վիքիպեդիա:ԵՊՀ ԻՄ հոդվածներ 2023
Հայ կանանց միջազգային միավորում

**«Հայ կանանց միջազգային միավորում»** (AIWA), հայ կանանց ոչ քաղաքական միություն, որը հիմնվել է 1991 թվականին, ԱՄՆ-ում (Բոստոն)։ Միավորման առաքելությունն է համախմբել աշխարհի տարբեր երկրների հայ կանանց, նպաստել նրանց իրավունքների պաշտպանությանը, ձեռնարկատիրական ոլորտում նրանց ներգրավմանը, Հայաստան-սփյուռք կապերի զարգացմանը։

## Պատմություն
«Հայ կանանց միջազգային միավորումը» հիմնվել է ԱՄՆ-ի Բոստոն քաղաքում, 1991 թվականին՝ Եվա Մեձորյանի, Բարբարա Մերգուերյանի և Օլգա Պրուդյանի կողմից։ Այն շահույթ չհետապնդող կազմակերպություն է։ Միավորումն իրականացնում է առողջապահությանը, կրթությանը, գիտությանը, մշակույթին, բնապահպանությանը նվիրված մի շարք ծրագրեր, այն դրամաշնորհներ է տրամադրում հայազգի ուսանողուհիներին՝ կանանց իրավունքների պաշտպանության առողջապահության, հումանիտար գիտությունների, մաթեմտիկայի, ճարտարապետության, ճարտարագիտության, տեղեկատվական տեխնոլոգիաների ոլորտներում։

«Հայ կանանց միջազգային միավորումը» գրասենյակներ ունի ՀՀ-ում, ԼՂՀ-ում, Մոսկվայում, Սանկտ Պետերբուրգում, Լիբանանում, Մեծ Բրիտանիայում, Արգենտինայում, Սան Ֆրանցիսկոյում, Լոս Անջելեսում։ Կազմակերպությունը նաև անցկացնում է համահայկական համաժողովներ։

## Ծանոթագրություններ
Փարիզի համալսարան 1 Պանթեոն-Սորբոն

**Փարիզի համալսարան 1 Պանթեոն-Սորբոն** (), Ֆրանսիայի ամենամեծ համալսարանը, որտեղ այժմ սովորում է ավելի քան 45200 ուսանող։

## Ծանոթագրություններ

Կատեգորիա:Փարիզյան մշակույթ
Կատեգորիա:Ֆրանսիական համալսարաններ
Անատոլի Կոկուշ

**Անատոլի Կոկուշ** (, ), ուկրաինացի կինոճարտարագետ, գործարար և գյուտարար։ 2005 թվականին ամերիկյան կինոակադեմիայի երկու «Օսկար» մրցանակի է արժանացել *Գիտական և ճարտարագիտական մրցանակ* (Scientific and Engineering Award) անվանակարգում։ Մրցանակներից մեկը շնորհվել է Russian Arm կոչվող գիրո-կայունացված կինոխցիկի ու օպերատորական կայունացված Flight Head համակարգի մշակման համար, երկրորդը՝ շարժանկարային խցիկների Cascade շարքի գաղափարը հղանալու և իրագործելու համար։ Անվանի ճարտարագետ-գյուտարարը երկու անգամ արժանացել է նաև բավարական կինոակադեմիայի Cinec Award  մրցանակի (2010 թ. և 2018 թ.), բացի այդ, խրախուսվել է Ուկրաինայի այն ժամանակվա առաջին տիկնոջ՝ Կատերինա Յուշչենկոյի կողմից՝ ուկրաինական և համաշխարհային կինոյի զարգացման ասպարեզում ներդրած նշանակալի ավանդի համար։

Կոկուշը 1974 թվականին ավարտել է Լենինգրադի (ներկայիս Սանկտ Պետերբուրգի) կինոճարտարագետների ինստիտուտը, որպես ճարտարագետ-կոնստրուկտոր աշխատանքի անցել Կիևի Ալեքսանդր Դովժենկոյի անվան կինոստուդիայում։ 1986 թվականին նա Ուկրաինայի մայրաքաղաք Կիևում հիմնել է իր սեփական ֆիրման՝ կինո-հեռուստատեսային «Ֆիլմոտեխնիկ» ընկերությունը, որը ժամանակի ընթացքում Cascade շարժական ամբարձիչներ, Flight Head համակարգեր և Russian arm կինոխցիկներ է ապահովել բազմաթիվ հանրահայտ ու բարձրեկամտաբեր ֆիլմերի համար։ Դրանց թվում են հոլիվուդյան հանրահայտ *[[Տիտանիկ]]*, *[[Աշխարհների պատերազմ]]ը*, *[[Ջակոմո Կազանովա|Կազանովա]]*, *[[Հերոսի վերադարձը|Հերոս]]ը]]* կինոնկարները, ռուսական, ուկրաինական մի ամբողջ շարք բլոկբաստերներ։

Հոլիվուդի ամերիկացի կինոգործիչների կողմից նախկինում կատակով "Russian Arm" և "U-crane" անվանված օպերատորական շարժական նկարահանող սարքերը ներկայումս կոչվում են *Autorobot*։

## Ծանոթագրություններ

## Արտաքին հղումներ
* Official website of Filmotechnic
* «Кокуш U.Crane»  (in Ukrainian)

Կատեգորիա:Գյուտարարներ
Կատեգորիա:Ճարտարագետներ
Կատեգորիա:Ուկրաինացի գործարարներ
Կատեգորիա:Օսկարակիրներ
Ժան դը Բուրբոն (Վալուայի դուքս)

**Ժան Գաստոն դը Բուրբոն** (, ), Բուրբոնների արքայատոհմից ֆրանսիացի արյունակից արքայազն, Գաստոն Օռլեանցու, Վալուայի դքսի միայն որդին իր կարճատև կյանքի ընթացքում։

## Կենսագրություն
Ժան Գաստոնը ծնվել է 1650 թվականի օգոստոսի 17-ին Փարիզի Օռլեանի պալատում՝  Գաստոն դը Բուրբոնի, Օռլեանի դքսի և նրա երկրորդ կին Մարգարիտա Լոթարինգիացու ընտանիքում։ Երեխայի հայրը Ֆրանսիայի թագավոր Լյուդովիկոս XIII-ի կրտսեր եղբայրն էր։ Հետևաբար Ժան Գաստոնը համարվում էր այն ժամանակ կառավարող Լյուդովիկոս XIV-ի եղբայրը  և արյունակից արքայազն, «Ֆրանսիայի թոռը»։ Նա Գաստոնի և Մարգարիտայի միակ որդին էր և չորրորդ զավակը. Օռլեանի դուքսի առաջին ամուսնությունից Մարիա դը Բուրբոն-Մոնպասիեի հետ ծնվեց ևս մեկ աղջիկ։

Ծնվելուց անմիջապես հետո երեխան ստացավ Վալուայի դուքս տիտղոսը (այս տիտղոսը մտնում էի Գաստոն Օռլեանցու ապանաժի կազմի մեջ)։ Ժան Գաստոնի արյունակից քույր Աննա դը Մոնպասիեն նրա ծնվելու կապակցությամբ կազմակերպել է հրաշալի տոնակատարություն՝ հրավառությամբ։ Բայց երեխան ծնվել էր ծուռ ոտքով, ինչը կապում էին դքսուհի Օռլեանցու՝ հղիության ժամանակ կողքի վրա քնելու սովորության հետ։ Ժան Գաստոնն այդպես էլ չկարողացավ քայլել և չխոսեց։ Նա մահացավ փորլուծությունից իր երկամյակից մեկ շաբաթ առաջ՝ 1652 թվականի օգոստոսի 10-ին։ Վալուայի դուքսին հուղարկավորեցին Սեն Դենիում՝ Ֆրանսիայի թագավորների և նրանց ընտանիքի անդամների թաղման վայրում։

Դքսուհին այդ պահին դարձյալ հղի էր, և նոյեմբերին ծնվեց ևս մեկ աղջիկ, որը դարձավ նրանց վերջին երեխան։ Արդյունքում՝ Բուրբոնների առաջին Օռլեանյան ճյուղը մարեց 1660 թվականին դուքս Գաստոնի մահվամբ։

## Ծանոթագրություններ

Կատեգորիա:17-րդ դարի ֆրանսիացիներ
Հելենա Ալմեյդա

**Հելենա Ալմեյդա** (, ), պորտուգալացի նկարչուհի, որը հայտնի է լուսանկարչության, կատարողական արվեստի, մարմնի նկարչության (body-art), գեղանկարչության և գծագրության ոլորտներում։ Ներկայացրել է Պորտուգալիան Վենետիկի բիենալեում 1982 և 2005 թվականներին, իսկ 2017 թվականին անհատական ցուցահանդես է ունեցել Չիկագոյի արվեստի ինստիտուտում։ Արքայազն Հենրիի շքանշանակիր (2003)։

## Վաղ կյանք
Ալմեյդան ծնվել է Լիսաբոնում 1934 թվականին։ Նա քանդակագործ Լեոպոլդո դե Ալմեյդայի (1898-1975) դուստրն է։ 1955 թվականին Ալմեյդան ավարտել է Լիսաբոնի գեղարվեստի դպրոցի նկարչության դասընթացը։ Ամուսնացել է ճարտարապետ Արթուր Ռոզայի հետ։ Նրանց դուստրը՝ Ջոանա Ռոզան, դարձել է նկարչուհի։ Մի քանի տարի իր ընտանիքի հոգսերը հոգալուց հետո 1964 թվականին նա ստացել է կրթաթոշակ և տեղափոխվել Փարիզ։

## Աշխատանքներ
Ալմեյդան առաջին անգամ ցուցադրվել է 1967 թվականին։ Այս ցուցահանդեսում առաջին անգամն է, որ նա կիրառել է եռաչափ տարրեր իր աշխատանքի մեջ, մի թեմա, որին նա հաճախ է անդրադարձել իր հետագա աշխատանքներում։ Նա ցանկացել է, որ իր աշխատանքը դուրս գա կտավի սահմաններից և շարժի դիտողի ուշադրությունը։

1969 թվականից սկսած Ալմեյդան սահմանել է իր աշխատանքի նոր հայեցակետը՝ ինքնաներկայացման ձգտումը ցուցահանդեսում, որը դարձել է նրա հետագա աշխատանքի հիմքը։ Նա ցույց է տվել իր սև-սպիտակ լուսանկարը կտավի մեջ՝ ձեռքերը պարզած և ներքև նայելով, ինչպես խաչը կրող Քրիստոսը։ Այս լուսանկարը հաստատել է նրա համոզմունքը, որ նա «նույնականացել է իր աշխատանքի էության հետ»։ Սա նրա ստեղծագործության մշտական թեման է դարձել՝ չկա տարբերություն ստեղծագործության և նկարչի մարմնի միջև։ Նրա ստեղծագործության մեջ միշտ առկա է կնոջ կերպարը, բայց կերպարը կերպարանափոխվում է նկարի կամ գծագրի մեջ։ Ալմեյդան խուսափել է ինքնանկարներ ստեղծելուց։ Ավելի շուտ՝ «Իմ աշխատանքը իմ մարմինն է, իմ մարմինը իմ աշխատանքն է»։ «Ես եմ կտավը»։ Նրա աշխատանքը նկարագրվել է որպես «կատարման (որսալու ակնթարթ) և մարմնի արվեստի (մարմինն ինքը որպես բացարձակ գլխավոր հերոս) միջև ընկած ճանապարհ։

70-ականների սկզբին Ալմեյդան վերադարձել է եռաչափ էսքիզների գծագրերով, որոնք օգտագործում են ձիու մազից թելեր և կարծես թե ցատկում են էջից։ Նա այս գործն անվանել է «արտաքին նկարում»։

1975 թվականին Ալմեյդան միավորել է երեք առարկաներ՝ լուսանկարչություն, գծանկարչություն և նկարչություն։ Գծանկարը ներկայացված է ձիու մազի թելերից՝ կտավը երեք գույներով` կապույտ կամ կարմիր երբեմն սև, լուսանկարչությունը ծառայում է որպես մետա-պատմություն։ Նրա աշխատանքների և փորձերի լայն շրջանակը ներառում է «դիզայնից մինչև կինո, նկարներից մինչև կոմիքսներ, լուսանկարչությունից մինչև քանդակ, ճարտարապետությունից մինչև ներկայացում»։ Ալմեյդայի աշխատանքները ցուցադրվում են Լոնդոնի Թեյթ մոդեռնում, Նյու Յորքի արվեստի թանգարանում, Բարսելոնայի ժամանակակից արվեստի թանգարանում, ինչպես նաև նրա հայրենի քաղաք Լիսաբոնում։

## Մահ
Ալմեյդան մահացել է Սինտրայում՝ Լիսաբոնում գտնվող իր տանը 2018 թվականի սեպտեմբերի 25-ին 84 տարեկան հասակում։

## Ծանոթագրություններ

Կատեգորիա:Պորտուգալացի կին լուսանկարիչներ
Կատեգորիա:Պորտուգալացի կին արվեստագետներ
Կատեգորիա:Պորտուգալացի ֆեմինիստներ
Կատեգորիա:Պորտուգալացի նկարչուհիներ
Կատեգորիա:Կին արվեստագետներ
Հայ ամերիկյան քաղաքական գործողությունների հանձնաժողով

**Հայ ամերիկյան քաղաքական գործողությունների հանձնաժողով** (ՀԱՔԳՀ, Armenian-American Political Action Committee) երկկուսակցական կազմակերպություն, որն ակտիվորեն աջակցում է այն թեկնածուներին, որոնք իրենց գործողություններով նպաստում են Կովկասում խաղաղության ու կայունության հաստատմանը, ինչպես նաև ԱՄՆ հայության խնդիրների կարգավորմանը։

## Պատմություն
1971 թվականին ընդունված «Դաշնային ընտրարշավների մասին» օրենքի համաձայն, կազմակերպությունը դարձել է «քաղաքական կոմիտե», եթե ստանում կամ տալիս է մոտ
1000 դոլարի հատկացումներ՝ դաշնային ընտրության վրա ազդեցություն գործելու նպատակով։ 1974 թվականին ընդունվել է օրենսդրական փոփոխություն, որով սահմանափակվել են  անհատների ու «Քաղաքական գործողության հանձնաժողովների»՝ լոբբիստների համար նախատեսված հատկացումները։ Այդ օրենսդրական փոփոխությամբ «Քաղաքական գործողության հանձնաժողովները» պետք է հավաքագրեր քաղաքացիների, խմբերի միջոցները և Կոնգրեսի ընտրություններին այդ միջոցների բաշխման հարցում ընդունեն միասնական մոտեցումներ։

Հայ-ամերիկյան քաղաքական գործողությունների հանձնաժողովը լոբբիստական գործողություն է ծավալել՝ ԱՄՆ-ի կողմից Հայոց ցեղասպանության ճանաչման վերաբերյալ բանաձևերի մշակման ու ընդունման նպատակով։

Հայ-ամերիկյան քաղաքական գործողությունների հանձնաժողովի հիմնադիր-ղեկավարը հանդիսանում է հայ գործարար, բարերար, ազգային գործիչ Ալբերտ Բոյաջյանը։

## Ծանոթագրություններ

## Արտաքին հղումներ
*Հայ-ամերիկյան քաղաքական գործողությունների հանձնաժողովը սատարում է սենատոր Հիլարի Քլինթոնի թեկնածությունը
Everything We Need

«**Everything We Need**» (), ամերիկացի ռեփեր Քանյե Ուեսթի երգը նրա «Jesus Is King» իններորդ ստուդիական ալբոմից։ Այն «The Storm» երգի վերափոխված տարբերակն է և ձայնագրվել է Ty Dolla Sign-ի և ամերիկացի երգիչ Ant Clemons-ի մասնակցությամբ։

## Պատմություն
2018 թվականի աշնանը Ant Clemons-ը հանդիպել է Ուեսթի, Chance The Rapper-ի և Candace Owens-ի հետ։ Clemons-ի և Chance The Rapper-ի ֆրիսթայլի ժամանակ հորինվել են «Everything We Need» երգը։ 2019 թվականի հոկտեմբերին Անտ Կլեմոնսը ասել է, որ երգի ստեղծման դրդապատճառ է դարձել Քրիստոսի մասին Ուեսթի հետ զրույցը և հայտարարել է. «Շատ լավագույն երգեր ծնվում են զրույցներից»։

«Everything We Need»-ը «The Storm» երգի նոր տարբերակն է։ Երգը հայտնվել էր համացանցում 2019 թվականի հուլիսին և ներառում էր 2018 թվականին մահացած ամերիկացի ռեփեր XXXTentacion-ի վոկալը, որը հանվել է վերջնական տարբերակից։ Ավելի ուշ նրա երգած տունն օգտագործվել է «Voices» երգում։ «Everything We Need» այն երեք երգերից մեկն էր, որի միքսինգը շտկվել է, ինչը հանգեցրել Է «Jesus Is King» ալբոմի թողարկման հետաձգմանը։

## Ձայնագրության մասնակիցներ
Tidal-ի տվյալներով.

* Հեղինակներ՝ Քանյե Ուեսթ, Էնթոնի Քլեմոնս, Բրենդֆորդ Լյուս, Սայդել Յանգ, Ֆրեդրիկո Վինդվեր, Իսահակ Դեբոնի, Ջամալ Գվին, Մայքլ Մուլե, Մայք Դի, Ռոնալդ Սփենս կրտսեր, Թայրոն Վիլյամ կրտսեր
* Պրոդյուսերներ՝ Ուեսթ, FNZ, Ronny J
* Համապրոդյուսերներ՝ BoogzDaBest, Federico Vindver
* Լրացուցիչ պրոդյուսեր՝ Mike Dean

IMAX տարբերակ «Jesus Is King» ֆիլմի համար․
* Հեղինակներ՝ Քլեմոնս, Ուֆորո Էբոնգ, Գրիֆին կրտսեր, Սփենս կրտսեր, Ուեսթ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Ծանոթագրություններ